Minstens 100 beseer in Westonaria-botsing‘n Foto van die toneel (Foto: Verskaf) Minstens 100 mense is beseer nadat ŉ vragmotor en ŉ bus Dinsdagmiddag op die N12 in Westonaria in Gauteng gebots het. Ineke van Huyssteen, ER24-woordvoerder, sê die beserings wissel van gering tot ernstig, afgesien van een kind wat per helikopter na ŉ hospitaal geneem is nadat hy kritieke beserings opgedoen het. “Nadat ER24 op die toneel aangekom en die beseerdes ondersoek het, is daar vasgestel dat minstens 100 mense beserings opgedoen het. Die meeste beseerdes is skoolkinders tussen 8 en 14 jaar oud,” sê sy. Die bestuurder van die vragmotor het matige beserings opgedoen. Volgens Van Huyssteen het ER24 en ander nooddienste die meeste kinders na nabygeleë hospitale geneem vir verskeie soorte behandeling. “Die presiese omstandighede rakende die voorval is nie bekend nie, maar die polisie was op die toneel om ŉ ondersoek te begin,” sê sy. ‘n Foto van die toneel (Foto: Verskaf)